**יוהאן פרידריך השני, דוכס סקסוניה** (בגרמנית: **Johann Friedrich II. Herzog von Sachsen**;‏ 8 בינואר 1529 – 19 במאי 1595), היה דוכס סקסוניה בין השנים 1554–1566.

ביוגרפיה
--------

יוהאן פרידריך נולד ב-8 בינואר 1529 בטורגאו שהשתייכה לנסיכות הבוחר מסקסוניה, ליוהאן פרידריך הראשון, הנסיך הבוחר מסקסוניה, ולזיבילה מקלווה, בתם של יוהאן השלישי, דוכס קלווה ומריה מיוליך-ברג.

בשנת 1547 ויתר אביו יוהאן פרידריך מסקסוניה על תואר הנסיך הבוחר לאחיינו מוריץ מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין האחים; יוהאן פרידריך השני קיבל את אזור אייזנך וקובורג, יוהאן וילהלם, דוכס סקסוניה-ויימאר קיבל את אזור ויימאר, ואילו יוהאן פרידריך השלישי, דוכס סקסוניה קיבל את אזור גותה. בשנת 1554 ניסה יוהאן פרידריך השני להחזיר לידיו את נסיכות הבוחר מסקסוניה, אולם הובס בשנת 1556 ונאלץ לוותר על התואר נסיך בוחר. לאחר מכן הסתכסך יוהאן פרידריך עם מקסימיליאן השני, קיסר האימפריה הרומית הקדושה, ובשנת 1563 תקף מפקד צבאו גנרל וילהלם פון גרומבאך את וירצבורג, ועל אף דרישות מצד הקיסר סירב לפנות את העיר. לאחר מכן זמם יוהאן פרידריך לרצוח את אוגוסט הראשון, הנסיך הבוחר מסקסוניה, ובשל כך הוטל עליו חרם קיסרי, וצבא נסיכות הבוחר מסקסוניה פלש לאדמותיו. לאחר מצור על העיר גותה נפלו יוהאן פרידריך ופון גרומבאך בשבי. פון גרומבאך הוצא להורג לאחר עינויים רבים בשנת 1567, ואילו יוהאן פרידריך נכלא עד מותו, ואחיו יוהאן וילהלם, דוכס סקסוניה-ויימאר קיבל את נחלותיו. בשנת 1572 סייע יוהאן וילהלם לשארל התשיעי, מלך צרפת במאבקו נגד ההוגנוטים, ובעקבות כך סייע מקסימיליאן השני, קיסר האימפריה הרומית הקדושה לאחייניו - בניו של יוהאן פרידריך השני לתבוע את חלקם בירושה, ואכן הדוכסות פוצלה שוב בין יוהאן וילהלם לבין בניו של יוהאן פרידריך יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך.

ב-19 במאי 1595 מת יוהאן פרידריך בכלאו שבארמון שטייר, ונקבר בקובורג בקבר שבנה בנו יוהאן קזימיר, דוכס סקסוניה-קובורג לו ולאשתו.

משפחתו
------

ב-26 במאי 1555 התחתן יוהאן פרידריך עם אגנס מהסן, בתם של פיליפ הראשון, רוזן הסן וכריסטינה מסקסוניה, שהייתה נשואה קודם לכן למוריץ, הנסיך הבוחר מסקסוניה, אך לא היו לו ילדים ממנה.

ב-12 ביוני 1558 התחתן יוהאן וילהלם עם אליזבת, רוזנת פפאלץ-זימרן-שפונהיים, בתם של פרידריך השלישי, הנסיך הבוחר מפפאלץ ומריה מברנדנבורג-קולומבאך. ממנה היו לו 4 ילדים:

* יוהאן פרידריך (1559–1560).
* פרידריך היינריך (1563–1572).
* יוהאן קזימיר, דוכס סקסוניה-קובורג (1564–1633).
* יוהאן ארנסט, דוכס סקסוניה-אייזנך (1566–1638).

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ארנסט, הנסיך הבוחר מסקסוניה |   | אליזבת מבוואריה |   | מגנוס השני, דוכס מקלנבורג-שוורין וגיסטרוב |   | סופיה מפומרניה-וולגשט |   | יוהאן השני, דוכס קלווה |   | מתילדה מהסן |   | וילהלם הרביעי, דוכס יוליך-ברג |   | זיבילה מברנדנבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | יוהאן, הנסיך הבוחר מסקסוניה |   |   |   |   |   | סופיה ממקלנבורג-שוורין |   |   |   |   |   | יוהאן השלישי, דוכס קלווה |   |   |   |   |   | מריה מיוליך-ברג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | יוהאן פרידריך הראשון, הנסיך הבוחר מסקסוניה |   |   |   |   |   |   |   |   |   |   |   |   |   | זיבילה מקלווה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **יוהאן פרידריך השני, דוכס סקסוניה** |
|

קישורים חיצוניים
----------------

ויקישיתוף מדיה וקבצים בנושא **יוהאן פרידריך השני, דוכס סקסוניה** בוויקישיתוף
* יוהאן פרידריך השני, דוכס סקסוניה, באתר "Find a Grave" (באנגלית)
* יוהאן פרידריך השני, דוכס סקסוניה, באתר אנציקלופדיה בריטניקה (באנגלית)

  


|  |
| --- |
| **יוהאן פרידריך השני, דוכס סקסוניה**  בית וטין  נולד:8 בינואר 1529 מת:19 במאי 1595 |
| **יוהאן פרידריך הראשון** | **דוכסות סקסוניה  1554–1566** | **יוהאן וילהלם** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 100031900
* ISNI: 0000 0001 0813 5557
* LCCN: nr2001004817
* VcBA: 495/130517
* VIAF: 2806991
* WorldCat: lccn-nr2001004817

 |